ฟรันซิสโก ฟรังโก

| จอมพลสูงสุดฟรันซิสโก ฟรังโก |
| --- | --- |
ฟรังโกใน ค.ศ. 1964

เกาดีโญแห่งสเปน
ดำรงตำแหน่ง 1 ตุลาคม 1936 – 20 พฤศจิกายน 1975
นายกรัฐมนตรี:   ตัวเอง (1938–มิถุนายน 1973)  ลุยส์ การ์เรโร บลังโก (มิถุนายน–ธันวาคม 1973)  การ์โลส อาเรียส นาวาร์โร (ธันวาคม 1973–1975) 
ก่อนหน้า:   มิเฆล กาบาเนลยาส  มานูเอล อาซัญญา 
ถัดไป: เจ้าชายฆวน การ์โลส (พระมหากษัตริย์สเปน)
นายกรัฐมนตรีสเปน
ดำรงตำแหน่ง 30 มกราคม 1938 – 9 มิถุนายน 1973
เกาดีโญ: เขาเอง
ก่อนหน้า:   ฟรันซิสโก โกเมซ-ฆอร์ดานา  ฆวน เนฆริน 
ถัดไป: ลุยส์ การ์เรโร บลังโก
หัวหน้าแห่งชาติเฟตอีเดลัสโฆนส์
ดำรงตำแหน่ง 19 เมษายน ค.ศ. 1937 – 20 พฤศจิกายน ค.ศ. 1975
รอง: ฟรันซิสโก โกเมซ-ฆอร์ดานา (1938–1939) ไม่มี (1939–1962) อากุสติน มูนอซ กรานเดส (1962–1967) ลุยส์ การ์เรโร บลังโก (1967–1973)
ก่อนหน้า: สถาปนาตำแหน่ง
ถัดไป: การ์โลส อาเรียส นาวาร์โร
 
ข้อมูลส่วนบุคคล
เกิด: ฟรันซิสโก เปาลิโน เอร์เมเนฆิลโด เตโอดูโล ฟรังโก บาอามอนเด 4 ธันวาคม 1892 เฟร์รอล, อาโกรุญญา , ราชอาณาจักรสเปน
เสียชีวิต: 20 พฤศจิกายน 1975 (82 ปี) มาดริด , สเปน
ที่ไว้ศพ:   Valle de los Caídos มาดริด (1975–2019)  Cementerio de Mingorrubio มาดริด (ตั้งแต่ 2019) 
เชื้อชาติ: สเปน
พรรคการเมือง: เฟตอีเดลัสโฆนส์
คู่สมรส: การ์เมน โปโล (สมรส 1923)
บุตร: มาเรีย เอล การ์เมน
ที่อยู่อาศัย: เอลปาร์โด, มาดริด
ลายมือชื่อ: 
ยศที่ได้รับการแต่งตั้ง
รับใช้:   ราชอาณาจักรสเปน (1907–1931)  สาธารณรัฐสเปน (1931–1936)  รัฐสเปน (1936–1975) 
สังกัด: กองทัพสเปน
ประจำการ: 1907–1975
ยศ:  พลเอกผู้บัญชาการ บก  อากาศ  เรือ 
บังคับบัญชา: ทั้งหมด (จอมพลสูงสุด)
ผ่านศึก: สงครามริฟ สงครามกลางเมืองสเปน สงครามอิฟนี่

ฟรันซิสโก ฟรังโก บาอามอนเด (สเปน: Francisco Franco Bahamonde) (ชื่อเกิด ฟรันซิสโก เปาลิโน เอร์เมเนฆิลโด เตโอดูโล ฟรังโก บาอามอนเด, สเปน: Francisco Paulino Hermenegildo Teódulo Franco Bahamonde) (4 ธันวาคม พ.ศ. 2435 - 20 พฤศจิกายน พ.ศ. 2518) เป็นนายทหารชาวสเปนผู้นำพากลุ่มแห่งชาติโค่นล้มสาธารณรัฐสเปนที่ 2 ในช่วงสงครามกลางเมืองสเปน และปกครองสเปนช่วงปี พ.ศ. 2482-2518 ในฐานะผู้เผด็จการโดยการตำแหน่งเกาดีโญ (Caudillo) ประวัติศาสตร์สเปนในช่วงเวลานี้ตั้งแต่ชัยชนะของฝ่ายชาตินิยมจนถึงการเสียชีวิตของฟรังโก เป็นที่รู้จักกันทั่วไปในชื่อสเปนภายใต้การนำของฟรังโกหรือที่เรียกว่าระบอบเผด็จการฟรังโก
เกิดที่เมืองเอลเฟร์โรล แคว้นกาลิเซีย ทางภาคตะวันตกเฉียงเหนือของประเทศสเปน จบการศึกษาจากโรงเรียนนายร้อยโตเลโดในปี พ.ศ. 2453 ได้รับประสบการณ์ในการรบเป็นอย่างมากในสงครามโมร็อกโก และได้เป็นนายพลที่หนุ่มที่สุดของประเทศสเปนเมื่อปี พ.ศ. 2469 ระหว่างสมัยสาธารณรัฐสเปนที่ 2 (พ.ศ. 2474-2479) ฟรังโกได้เป็นผู้นำทำการปราบปรามกบฏชาวเหมืองอัสตูรีอัส และในปี พ.ศ. ได้รับการแต่งตั้งเป็นหัวหน้าคณะเสนาธิการทหาร
ในปี พ.ศ. 2479 ฟรังโกได้เข้าร่วมสมรู้ร่วมคิดกับฝ่ายกบฏเพื่อต่อต้านรัฐบาล (เลือกตั้งเมื่อ พ.ศ. 2479) และลงมือก่อการกบฏเมื่อวันที่ 17-18 กรกฎาคมซึ่งได้กลายเป็นชนวนสงครามกลางเมืองสเปน (พ.ศ. 2479-2482) ความเป็นผู้นำของฟรังโกในกองทัพแอฟริกาที่สำคัญยิ่งและความใกล้ชิดสนิทสนมกับอิตาลีและเยอรมนีซึ่งเข้าข้างฝ่ายกบฏ ทำให้ฟรังโกกลายเป็นนายพลผู้บัญชาการกองกำลังฝ่ายกบฏและเป็นประมุขประเทศของคณะรักชาติ ระหว่างเดือนตุลาคม 2479 - เมษายน 2482 ฟรังโกได้เป็นผู้นำคณะชาติสู่ชัยชนะ และนับแต่นั้นมาก็ได้วางรากฐานระบอบเผด็จการที่ยั่งยืนมาจนถึงวันสิ้นชีวิต
ในระหว่างสงครามโลกครั้งที่ 2 ระยะแรกฟรังโกยืนอยู่ข้างเยอรมนีและอิตาลีในลักษณะผู้ไม่เข้าร่วมประกาศสงครามมากว่าการเป็นประเทศไม่ฝักใฝ่ฝ่ายใด แต่อย่างไรก็ดี ในปี พ.ศ. 2486 ฟรังโกได้ปรับเปลี่ยนนโยบาย นำเอาสเปนออกจากการเกี่ยวข้องกับฝ่ายอักษะได้อย่างชาญฉลาด ระหว่าง พ.ศ. 2492-2502 การต่อต้านคอมมิวนิสต์ของฟรังโกทำให้สเปนสามารถเชื่อมสัมพันธไมตรีได้เป็นอย่างดีกับฝ่ายอำนาจตะวันตก
ด้วยวิสัยทัศน์ที่มองไกล ในปี พ.ศ. 2512 จอมพลฟรังโกได้ประกาศให้เป็นที่ทราบโดยทั่วกันว่า หากตนสิ้นชีวิตไปแล้ว ขอให้มีการสถาปนาระบอบกษัตริย์ขึ้นมาใหม่โดยให้มีการปราบดาภิเษก "เจ้าชายฆวน การ์โลส" พระราชนัดดาของกษัตริย์องค์สุดท้ายขึ้นครองราชย์เป็นพระมหากษัตริย์สเปนสืบต่อไป ภายในระยะเวลาเพียง 2 ปี หลังท่านได้ถึงแก่อสัญกรรมนั้น ความเป็นเผด็จการของสเปนได้หายไปอย่างที่อาจเรียกได้เกือบไม่มีร่องรอยให้เห็น